ROMÂNIA SE APROBĂ,

 JUDEȚUL HUNEDOARA PRIMAR,

 CONSILIUL LOCAL AL ORAȘULUI SIMERIA RÎSTEIU EMIL-IOAN

 SERVICIUL PUBLIC COMUNITAR LOCAL

 DE EVIDENȚA PERSOANELOR

 Nr.42 din 24­.02.2025

**Referat**

pentru solicitarea inițierii Proiectului de H.C.L. privind aprobarea

Regulamentului de Organizare și Funcționare a Serviciului Public Comunitar Local de Evidență a Persoanelor Simeria

 Subsemnata Cozmoiu Adina-Lolica, coordonator al Serviciului Public Comunitar Local de Evidență a Persoanelor Simeria, subordonat Consiliului Local al orașului Simeria, vă aduc la cunoștință următoarele:

 Prin Hotărârea Consiliului Local Simeria nr.2/2017, adoptată în ședința ordinară a Consiliului Local al orașului Simeria din data de 31.01.2017, s-a aprobat Regulamentul de Organizare și Funcționare al serviciului, și a fost numit coordonatorul acestuia conform art.2, din Hotărârea menționată anterior. Ulterior acesta suferind o modificare prin Hotărârea Consiliului Local Simeria nr.56/2018, în sensul că a fost numit alt coordonator al Serviciului Public Comunitar Local de Evidență a Persoanelor Simeria.

 Ținând cont de modificările apărute în legislația în domeniu, respectiv:

 - Hotărârea Guvernului României nr.295 din 10.03.2021, pentru aprobarea Normelor metodologice de aplicare unitară a dispozițiilor Ordonanței de urgență a Guvernului nr.97/2005, privind evidența, domiciliul, reședința și actele de identitate ale cetățenilor români, precum și pentru stabilirea formei și conținutului actelor de identitate, ale dovezii de reședință și ale cărții de imobil, intrată în vigoare de la data de 28.04.2021;

 - Legea nr.119/1996 cu privire la actele de stare civilă, republicată, cu modificările și completările ulterioare, precum și a altor acte normative ce conțin dispoziții în materie de stare civilă, intrată în vigoare de la data de 31.03.2024;

 - Hotărârea Guvernului României nr.255 din 29.03.2024 pentru aprobarea Normelor metodologice de aplicare unitară a dispozițiilor în materie de stare civilă, urmare a căreia activitatea de stare civilă se desfășoară informatizat.

 Având în vedere Raportul de Control Metodologic nr.237 din data de 12.02.2025, înregistrat la Serviciului Public Comunitar Local de Evidență a Persoanelor Simeria sub nr.39 din data de 20.02.2024, prin care se solicită aprobarea unui nou Regulament de Organizare și Funcționare a Serviciului Public Comunitar Local de Evidență a Persoanelor Simeria, apreciez că este necesară aprobarea prin adoptarea unei Hotărâri de către Consiliul Local Simeria a acestui document adaptat la cerințele momentului.

 În conformitate cu prevederile art.9, alin.3 din Ordonanța Guvernului nr.84/2001 privind inființarea, organizarea și funcționarea serviciilor publice comunitare de evidență a persoanelor, cu modificările și completările ulterioare, *,,Structura organizatorică, statul de funcții, numărul de personal și regulamentul de organizare și funcționare ale serviciilor publice comunitare locale, județene, respectiv municipiul București, se stabilesc prin hotărâre a consiliilor locale, județene, respectiv a Consiliului General al Municipiului București și a consiliilor locale ale sectorelor municipiului București,* ***cu avizul Direcției Generale pentru Evidența Persoanelor****".*

 Conform Radiogramei Direcției Generale pentru Evidența Persoanelor București nr.2967898 din 10.12.2024: ,,*Regulamentul de Organizare și Funcționare al Serviciului Public Comunitar Local de Evidență a Persoanelor Simeria, organigrama ori statul de funcții, vor fi înaintate la Direcția Generală pentru Evidența Persoanelor prin intermediul Direcției Județene pentru Evidența Persoanelor Hunedoara, pentru avizare".*

 Luând în considerare cele menționate anterior, am procedat la elaborarea unui nou Regulament de Organizare și Funcționare a Serviciului Public Comunitar Local de Evidență a Persoanelor Simeria și solicit inițierea unui Proiect de Hotărâre a Consiliului Local Simeria prin care acesta să fie supus, în temeiul prevederilor art.129, alin.1, alin2, lit.a) și lit.d), alin.3, lit.e) și alin.7, lit.l) din Ordonanța de Urgență a Guvernului nr.57/2019 privind Codul administrativ, cu modificările și completările ulterioare, dezbaterii Consiliului Local al orașului Simeria în vederea adoptării acestuia și abrogarea Hotărârii Consiliului Local Simeria nr.2/2017.

 Odată cu adoptarea noului Regulamentului de Organizare și Funcționare, se impune numirea coordonatorului Serviciului Public Comunitar Local de Evidență a Persoanelor Simeria.

 La prezentul referat anexez următoarele:

- H.C.L. nr.2/2017;

- H.C.L. nr.56/2018;

- Radiograma DGEP nr.2967898 din 10.12.2024;

- Raport de control nr.237 din 12.02.2025;

- Regulamentul de Organizare și Funcționare a Serviciului Public Comunitar Local de Evidență a Persoanelor Simeria, actualizat.

Coordonator S.P.C.L.E.P.,

Cozmoiu Adina-Lolica

 Consilier juridic,

 Terteci Dănuț-Gigi